b"\n_START_ARTICLE_\nChuck Norris facts\n_START_SECTION_\nPinagmulan\n_START_PARAGRAPH_\nNagsimulang lumabas ang mga katotohanan tungkol kay Chuck Norris sa Internet noong 2005. Ang mga biro ni Conan Obrien tungkol kay Chuck Norris sa Late Night with Conan O'Brien (na nakapokus sa Walker, Texas Ranger) ay nakita bilang inspirasyon sa pagiging uso ng mga ito. Ang istilong pinagrabe ng mga ito ay tulad ng isang part eng programang Saturday Night Live. Dahil sa popularidad ng mga ito, may mga katulad na mga biro na ang mga ito pero tungkol na sa ibang mga artista at piksiyonal na mga karakter.\n_START_SECTION_\nTugon ni Norris\n_START_PARAGRAPH_\nTumugon si Norris tungkol sa mga katotohanang tungkol sa kaniya sa pamamagitan ng isang pahayag sa kaniyang opisyal na website. Inaamin niyang ang iba sa mga katotohanan ay tunay ngang nakatatawa ngunit sabi rin niya na sinisikap niyang wag seryosohin ang mga ito at umaasa siyang ang mga katotohanang ito ay magiging dahilan para maging interesado ang mga tao sa mga tunay na katotohanan tungkol sa kaniya na nakapaloob sa kaniyang mga pamapanitikang trabaho. Ang unang kulumna ni Chuck Norris para sa WorldNetDaily noong 23 Oktubre 2006 ay binuo ng isa pang tugon. [1] Nagsimula ito katulad ng nauna niyang pahayag sa chucknorris.com pero sinabi niya dito na mas makapangyarihan sa kaniya ang Diyos at si Hesus. Isa sa mga satirikong katotohanang tungkol kay Norris ay nagsasabing \xe2\x80\x9cWala talagang teorya ng ebolusyon. May listahan lang ng mga nilalang na pinayagan ni Chuck Norris na mabuhay. Sa nasabing artikulo, sinabi niya: Nakatatawa siya at kyut. Pero ito talaga ang aking palagay sa teorya ng ebolusyon: hindi ito totoo. Hindi ito ang paraan kung paano tayo nabuo. Ang katotohanan pa nga niyan ay ang buhay na nakikita mo sa planetang ito ay listahan lang talaga ng mga nilalang na pinayagan ng Diyos na mabuhay. Hindi tayo mga nilikha nang ala-suwerte. Hindi tayo mga aksidente. Mayroong Diyos, isang Tagapaglikha na lumikha sa atin. Tayo ay ginawa sa kaniyang imahen kaya tayo naiiba sa ibang mga nilalang. Kung wala Siya, wala akong kapangyarihan. Pero kung nandiyan Siya, ayon sa Bibliya, kaya nating gawin ang lahat ng bagay. Noong 29 Nobyembre 2007, naglabas ang Gotham Books, isang dibisyon ng Penguin USA, ng isang librong pinamagatang The Truth About Chuck Norris: 400 facts about the World's Greatest Human.[3] Kinasuhan sila ni Norris noong Disyembre ng nasabing taon ng \xe2\x80\x9ctrademark infringement\xe2\x80\x9d, \xe2\x80\x9cunjust enrichment\xe2\x80\x9d at \xe2\x80\x9cprivacy rights\xe2\x80\x9d. Noong 7 Oktubre 2009 nilabas ng Tyndale House Publishers ang The Official Chuck Norris Fact Book na isa sa mga nagsulat at nagendorso ay si Norris.\n_START_SECTION_\nMga Prominenteng Pagbanggit\n_START_PARAGRAPH_\nSa 20 Marso 2006 na isyu ng TIME magazine, tinawag si Chuck Norris bilang isang \xe2\x80\x9conline cult hero\xe2\x80\x9d . Sa kaniyang pagsagot sa kanilang huling tanong, tinawag niya ang mga katotohanan tungkol kay Chuck Norris na \xe2\x80\x9ckakaiba pero sikat na mga kasabihan\xe2\x80\x9d at nagsabi pa siya ng isa sa mga ito: \xe2\x80\x9cKaya ni Chuck Norris na maghati gamit ang zero.\xe2\x80\x9d_NEWLINE_Noong 2011, may patalastas ang World of Warcraft na ipinakita si Chuck Norris.\n_START_SECTION_\nInspirasyon at mga katulad na uso\n_START_PARAGRAPH_\nSa India, may mga katulad na biro pero tungkol sa mga actor na bumbay na sina Rajinikanth at Javan. Kitang kita na ang mga katotohanan tungkol sa Tamil na actor na si Rajinikanth ay kumuha ng inspirasyon sa mga katotohanan tungkol sa kay Chuck Norris. Habang ang karamihan sa mga biro tungkol kay Rajinikanth ay orihinal, marami pa rin sa mga ito ang pinalitan lang ng pangalan ni Rajinikanth mula sa pangalan ni Norris."